[{"text_idx": "#000003", "text": "Rahutused Prantsusmaal: vo\u0303imud vahistasid ligi 900 inimest"}, {"text_idx": "#000005", "text": "Prantsusmaal ja\u0308tkuvad rahutused seoses 17-aastase hukkumisega politsei ka\u0308e la\u0308bi. Rahutused u\u0308le riigi kestavad kolmandat pa\u0308eva ning on levinud ka naaberriiki Belgiasse. Prantsuse vo\u0303imude teatel on neljapa\u0308eval ja reedel kinni peetud ligi 900 inimest."}, {"text_idx": "#000006", "text": "17-aastase teismelise hukkumine Prantsuse politseijo\u0303udude ka\u0308e la\u0308bi tekitas vihase vastureaktsiooni u\u0308le kogu riigi. Paljud protestijad leiavad, et politsei kasutab tihti liigset va\u0308givalda ning politseis esineb su\u0308steemset va\u0308givalda. . Pahameel politseijo\u0303udude vastu on eelko\u0303ige piirkondades, kus elavad pigem vaesemad inimesed vo\u0303i elavad koos eri etnilise taustaga inimesed. Prantsusmaa president on siiani rassismi esinemist politseijo\u0303ududes eitanud ning Prantsuse valitsus lubas 2020. aastal rassismi vastu julgeolekujo\u0303ududes nulltolerantsi."}, {"text_idx": "#000007", "text": "Valitsus saatis rahutusi ohjeldama 45 000 politseinikku"}, {"text_idx": "#000008", "text": "Prantsusmaa valitsus saatis reede o\u0303htul rahutusi ohjeldama 45 000 politseinikku, u\u0308tles siseminister Gerald Darmanin."}, {"text_idx": "#000009", "text": "Eelmisel o\u0303htul oli rahutustel korda loomas 40 000 politseinikku."}, {"text_idx": "#000010", "text": "Siiani on vahi alla vo\u0303etud ligi 900 inimest"}, {"text_idx": "#000011", "text": "Neljapa\u0308eval algasid protestid rahumeelselt. O\u0303htu poole hakkasid mo\u0303ned protestijad ma\u0308ratsema. Politseinikud kasutasid neljapa\u0308eval Nanterre'is meeleavaldajate vastu pisargaasi. Va\u0308givaldsed kokkupo\u0303rked protestijate ja politsei vahel toimusid Lille'is, Marseille's ja Montpellieris. Protestijad panid po\u0303lema autosid ja pru\u0308gikaste."}, {"text_idx": "#000012", "text": "Pariisi kesklinnas ru\u0308u\u0308stasid protestijad kauplusi, vo\u0303imud vahistasid 14 inimest. Protestijad ru\u0308u\u0308stasid veel ka Pariisi a\u0308a\u0308relinnades asuvaid kauplusi. Pariisist edelas asuv Clamarti linn neljapa\u0308eval kuulutus rahutuste to\u0303ttu va\u0308lja o\u0308ise liikumiskeelu. Osalise liikumiskeelu kehtestasid veel Compiegne ja Neuilly-sur-Marne. Viimastel andmetel on Prantsusmaal vahi alla vo\u0303etud 875 inimest, vahendas Reuters."}, {"text_idx": "#000013", "text": "Rahutused levisid ka Prantsusmaa naaberriiki Belgiasse. Bru\u0308sseli politsei vahistas ku\u0308mmekond inimest. Politsei teatas, et po\u0303lema pandi va\u0308hemalt u\u0308ks auto."}, {"text_idx": "#000014", "text": "Siseminister kutsus u\u0308les peatama o\u0303htul bussi- ja trammiliiklust"}, {"text_idx": "#000015", "text": "Prantsusmaa siseminister Ge\u0301rald Darmanin kutsus reedel prefekte u\u0308les bussi- ja trammiliiklus riigis alates kella u\u0308heksast o\u0303htul. Samuti palus minister kohalikel vo\u0303imudel keelustada ilutulestikukomplektide, bensiinikanistrite, hapete ja su\u0308ttivate ning keemiliste toodete mu\u0308u\u0308gi, vahendas Prantsuse leht Le Monde."}, {"text_idx": "#000016", "text": "Ge\u0301rald Darmanin teatas varem, et vo\u0303imud toovad neljapa\u0308eval rahutuste to\u0303ttu va\u0308lja 40 000 politseinikku. Darmanin avaldas ka toetust politseinikele ja tuleto\u0303rjujatele."}, {"text_idx": "#000017", "text": "Teismelise tapnud politseiniku suhtes algatati juurdlus"}, {"text_idx": "#000018", "text": "Tapetud teismelise ema u\u0308tles, et ei kanna politseijo\u0303udude vastu viha. \"Ma ei su\u0308u\u0308dista politseid, ma su\u0308u\u0308distan u\u0308hte inimest, kes vo\u0303ttis mu pojalt elu,\" u\u0308tles teismelise ema."}, {"text_idx": "#000019", "text": "Teismelise tapnud korrakaitsja advokaat teatas, et politseinik vabandas perekonna ees. Teismelise tulirelvaga tapnud politseinik on ise oma tegu tunnistanud, kuid tema so\u0303nul tegi ta surmava lasu tahtmatult. Neljapa\u0308eval algatati lasu teinud politseiniku vastu ametlik juurdlus."}, {"text_idx": "#000020", "text": "Peaminister Borne: valitsus kaalub korra taastamiseks ko\u0303iki variante"}, {"text_idx": "#000021", "text": "Prantsusmaa peaminister Elisabeth Borne nimetas hommikul sotsiaalmeedias seni toimunud va\u0308givalda lubamatuks ja andestamatuks. Borne kinnitas oma toetust ja usaldust politseile, politseiametnikele ja tuleto\u0303rjujatele, kes ta\u0308idavad julgelt oma kohustusi. Borne'i so\u0303nil on peamine eesma\u0308rk rahvuslik u\u0308htsus ja viis selle saavutamiseks on korra taastamine."}, {"text_idx": "#000022", "text": "Prantsusmaa presidendi kantselei teatas reedel, et Emmanuel Macron kutsus kokku ka uue kriisikohtumine. Macron kutsus ka neljapa\u0308eval kokku erakorralise kriisikoosoleku. Macron lu\u0308hendab seeto\u0303ttu oma reisi Bru\u0308sselisse, kus ta vo\u0303tab osa Euroopa Liidu tippkohtumisest."}, {"text_idx": "#000023", "text": "Prantsusmaa president Emmanuel Macron kutsus reede pa\u0308rastlo\u0303unal ko\u0303iki vanemaid u\u0308les vo\u0303tma vastutust hoidmaks enda lapsi kodus. Macroni so\u0303nul ei saa Prantsuse vabariik asendada lapsevanemate vastutust. Macron teatas lisaks, et siseminister Ge\u0301rald Darmanin vo\u0303tab rahutuste to\u0303ttu kasutusele ta\u0308iendavad julgeolekujo\u0303ud."}, {"text_idx": "#000024", "text": "Emmanuel Macroni so\u0303nul ma\u0308ngivad olulist rolli rahutuste puhul ka sotsiaalmeediaplatvormid, kuna proteste on koordineeritud nii Snapchati, Tiktoki kui ka teiste platvormide kaudu. Macron va\u0308itis, et osad noored elavad ta\u0308navatel va\u0308lja arvutima\u0308ngudes kogetut. Prantsusmaa presidendi va\u0308itel palutakse sotsiaalmeediaplatvormidel tundlik sisu eemaldada, vahendas Prantsuse leht Le Monde."}, {"text_idx": "#000025", "text": "Ilmar Raag: ma\u0308ss on mo\u0303ttetu ja julm"}, {"text_idx": "#000026", "text": "O\u0308ised Prantsuse ta\u0308navad muutuvad u\u0308ha rahulikumaks"}, {"text_idx": "#000027", "text": "Prantsuse politsei vahistas neljandal rahutuste o\u0308o\u0308l u\u0308le 1300 ma\u0308ratseja"}, {"text_idx": "#000028", "text": "Rahutused Prantsusmaal: vo\u0303imud toovad ta\u0308navatele 40 000 politseinikku"}, {"text_idx": "#000029", "text": "Prantsuse politsei suurendas kohalolu pa\u0308rast tapmisega seotud rahutusi"}, {"text_idx": "#000030", "text": "Itaalia va\u0308lisminister ja\u0308ttis ra\u0308ndetu\u0308li to\u0303ttu a\u0308ra visiidi Pariisi"}, {"text_idx": "#000031", "text": "EM-iks valmistuv kurlingunaiskond vo\u0303itis Riias toimunud turniiri"}, {"text_idx": "#000032", "text": "Tu\u0308rgi parlamendihoone la\u0308histel toimus enesetapuplahvatus"}, {"text_idx": "#000036", "text": "Ku\u0308mne aasta eest taassu\u0308ndinud Haapsalu fotoklubi avas kaks uut na\u0308itust"}, {"text_idx": "#000038", "text": "Ida-Virumaal loodetakse ettevo\u0303tjaid ja to\u0308o\u0308jo\u0303udu ligi meelitada uute moodsate korterite ehitamisega"}, {"text_idx": "#000040", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000042", "text": "Juhan Parts: rohepo\u0308o\u0308re ta\u0308hendaks o\u0303igusriigi allavett laskmist"}, {"text_idx": "#000045", "text": "Tippsportlased on mures: Eesti sport vo\u0303ib ja\u0308a\u0308da keskpa\u0308raseks"}, {"text_idx": "#000048", "text": "Ta\u0308nak: kui na\u0308gin teiste rehvivalikuid, siis teadsin, et keegi peab eksima"}, {"text_idx": "#000050", "text": "Pu\u0308hapa\u0308ev tuleb tuuline ja kohati on oodata hoovihma"}, {"text_idx": "#000051", "text": "Kuressaare eest 400. ma\u0308ngu pidanud Laht: hooaja lo\u0303pus mo\u0303tlen, mis elu toob"}, {"text_idx": "#000052", "text": "TalTechi naiskond alustas Balti liiga hooaega kindla vo\u0303iduga"}, {"text_idx": "#000054", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000057", "text": "Otse kell 19:40: muusikapa\u0308eva suur muusikama\u0308ng ETV-s"}, {"text_idx": "#000060", "text": "Dago\u0308: publik on teinekord meie lastestki noorem"}, {"text_idx": "#000062", "text": "Ta\u0308nu soojale septembrile saavad inimesed ku\u0308ttekulusid kokku hoida"}, {"text_idx": "#000064", "text": "Haapsalu linnavalitsuse uue hoone ehitamine ja vana lammutamine vo\u0303ib maksta kuni viis miljonit eurot"}, {"text_idx": "#000067", "text": "Vene va\u0308ed rajavad Zaporiz\u030cz\u030cja oblastis uusi kaitseliine"}, {"text_idx": "#000069", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]